## 9. évfolyam

Óraszám: 36 óra.

A témakörök áttekintő táblázata:

|  |  |
| --- | --- |
| ***Témakör neve*** | ***Óraszám*** |
| 1. Kommunikáció – fogalma, eszközei, típusai, zavarai; digitális kommunikáció | 10 |
| 2. A nyelvi rendszer, a nyelv szerkezeti jellemzői, a nyelvi elemzés, a magyar és az idegen nyelvek | 22 |
| 3. Év végi összefoglalás | 4 |
| *Összes óraszám:* | *36* |

*1. Kommunikáció – fogalma, eszközei, típusai, zavarai; digitális kommunikáció*

Óraszám: 10 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* összetett képet kapjon a kommunikációs aktus összetevőiről;
* megismerje a nonverbális kommunikáció jelentőségét, formáit;
* felismerje a médiahasználat alapvető szabályait

A témakör tanulása eredményeként a tanuló:

* képes formális és informális beszédhelyzetekben való viselkedésre
* tisztában van a megszólítások, magázódás, tegeződés, a kapcsolattartás formáival
* megismeri a gesztusok és viselkedés, gesztusok és kultúrkörök összefüggéseit
* belátja a médiafüggőség, a virtuális valóság veszélyeit
* megtanulja internetet, mint hiteles adatforrást kezelni

Fejlesztési feladatok és ismeretek

* A nyelvhasználati és a kommunikációs készség fejlesztése
* A kommunikáció jellemzőinek tudatosítása, hatékony alkalmazásának fejlesztése
* A nyelv zenei kifejezőeszközeinek alkalmazása
* A hallás utáni és a szóbeli szövegértési készség fejlesztése
* Szerep- és drámajátékok gyakoroltatása
* Aktív részvétel különböző kommunikációs helyzetekben
* Az önálló véleményalkotás, az önreflexió fejlesztése
* A kommunikáció tényezői
* A kommunikációs célok és funkciók
* A kommunikáció jelei
* A digitális kommunikáció jellemzői, szövegtípusai
* A kommunikációs kapcsolat illemszabályai
* A hivatalos élet színtereinek szövegtípusai: levél, kérvény, önéletrajz, motivációs levél, beadvány, nyilatkozat, meghatalmazás, egyszerű szerződés

Fogalmak: kommunikáció, kommunikációs tényező (adó, vevő, kód, csatorna, üzenet, kapcsolat, kontextus, a világról való tudás); kommunikációs cél és funkció (tájékoztató, felhívó, kifejező, metanyelvi, esztétikai finkció, kapcsolatfelvétel, -fenntartás, -zárás), nem nyelvi jel (tekintet, mimika, gesztus, testtartás, térköz, emblémák); digitális kommunikáció jellemzői, szövegtípusai, a hivatalos élet színtereinek szövegtípusai: levél, kérvény, önéletrajz, motivációs levél, beadvány, nyilatkozat, meghatalmazás, egyszerű szerződés, önéletrajz stb.

Javasolt tevékenységek

* Hétköznapi életből vett szituációk kiemelése, tényezőkre bontása
* Konkrét jelenetek elemzése kommunikációs tényezők alapján
* Kommunikációs célok, funkciók felismertetése ismert kommunikációs jelenetekben.
* A hétköznapi kommunikációs emlékek felidézése, illemszabályok felmutatása, esetleges korrekció
* A kommunikáció tényezőinek verbális és nonverbális modelljének megismerése
* Az interneten található hivatalos szövegek tanulmányozása kommunikációelméleti eszközökkel

*2. A nyelvi rendszer, a nyelv szerkezeti jellemzői, a nyelvi elemzés, a magyar és az idegen nyelvek*

Óraszám: 22 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* megismerje a nyelv, mint jelrendszer működését és felépítését;
* megismerje a nyelv szintjeinek rétegződését, egymásra épülésük szabályszerűségeit;
* megismerje a nyelv működési rendszerét

A témakör tanulása eredményeként a tanuló:

* ismeri a jelnyelvek fogalmát (pl.: a siketek jelelése)
* képes a magyar fonémák összevetésére a tanult idegen nyelvek fonémáival
* ismeri hangok hangulatát, hangszimbolika fogalmát
* képes a tőtípusok, illetve a toldalékok meghatározására, grammatikai funkcióik felismerésére
* képes a mondatok elemzésére, szerkezeti rajtok elkészítésére

Fejlesztési feladatok és ismeretek

* A nyelv szerkezeti egységeinek és azok funkcióinak tudatosítása
* A nyelvi elemzőkészség fejlesztése
* Nyomtatott és digitális helyesírási segédletek használatának gyakorlása
* Kreatív nyelvi fejlesztés
* A nyelvi szintek, a nyelv alkotóelemei
* A szavak és osztályozásuk
* A szavak jelentésbeli és pragmatikai szerepe a kommunikációban
* A szószerkezetek
* A mondatrészek
* A mondatok csoportosítása
* Szórend és jelentés
* Nyelvi játékok, kreatív feladatok digitális programok használatával is

Fogalmak: nyelvi szintek; a szó alkotóelemei (hang, fonéma, morféma); a szavak osztályozása, osztályozási szempontjai; szószerkezet (szintagma): alárendelő, mellérendelő szintagma; mondatrészek: alany, állítmány, tárgy, határozó, jelző; vonzatok; mondat, a mondat szerkesztettsége, mondatfajta; egyszerű mondat, összetett mondat; szórend és jelentés összefüggései

Javasolt tevékenységek

* Az egyes nyelvi szintek gyakorlati elkülönítése,
* Idegen nyelvi párhuzamok létesítése a tanult nyelvterületeken
* Az egyes nyelvi szintekhez tartozó nyelvi eszközök rendszerbe foglalása
* Hangtani ismeretek gyakorlati alkalmazása, helyes hangképzés kialakítása
* Az egyes nyelvi szintek magasabb nyelvi szintekre való strukturálása, nyelvi összefüggések feltárása céljából

*3. Év végi összefoglalás*

Óraszám: 4 óra

Fejlesztési feladatok és ismeretek

* A rendszerező képesség fejlesztése
* Az önálló tanulás fejlesztése: az érettségi témaköreinek és a követelményeknek megfelelő tételvázlatok összeállítása
* A tanult nyelvészeti, kommunikációs, szövegértési és szövegalkotási ismeretek rendszerezése

Javasolt tevékenységek

* Az eddig tanult fogalmak rendszerező ismétlése